text: [{"text_idx": "#000004", "text": "Muummichi ministeera Ayarlaand Liyoo Varadkaarn ganama har\u2019aa Finfinnee kan seene yoo tahu, gita isaa muummicha ministeeraa Dr Abiy Ahmad waliin kan mari\u2019ate tahuun beekamee jira. Hoggantoonni lamaan hariiroo biyyoota lamaanii cimsuu irratti kan mari\u2019atan akka taheefi, Ayarlaand ji\u2019oota muraasa dura gama dhaabbata biyyattii \u201cIrish Aid\u201djedhamuutiin, Yuuroo miiliyoona 30 kennuudhaaf waadaa kan galte tahuu gabaafame."}]